Source: https://beta.e-justice.europa.eu/19/HU/national_specialised_courts?ENGLAND_AND_WALES&init=true
Timestamp: 2020-02-22 01:41:33
Document Index: 29412451

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ']

Ezen az oldalon egyes angliai és walesi szakosított bíróságokról nyújtunk tájékoztatást, ideértve a közigazgatási döntőbíróságokat is.
Az oldal tartalmának a gépi fordítása megtekinthető itt. Figyelem: a gépi fordítás csakis általános tájékoztatási célt szolgál. A weboldal tulajdonosa nem vállal semminemű felelősséget a gépi fordítás minőségéért. Language ----- magyar ----- bolgár spanyol cseh dán német észt görög francia horvát olasz lett litván máltai holland lengyel portugál román szlovák szlovén finn svéd
Az Egyesült Királyságban a közelmúltban lezajlott változások során egy új egységes döntőbírósági (tribunals) rendszert vezettek be. A döntőbíróságokra vonatkozó részletes információk Őfelsége Bírósági és Döntőbírósági Szolgálata (Her Majesty’s Courts & Tribunals Service) honlapján találhatók.
Az elsőfokú döntőbíróság általános hatáskörű döntőbíróság. Fő feladata a kormányzati határozatok ellen benyújtott fellebbezések tárgyalása mindazokon a területeken, ahol a döntőbíróság illetékes. A bíróság illetékessége néhány tekintetben az egész Egyesült Királyságra kiterjed. Az elsőfokú döntőbíróság jelenleg hat tanácsból áll, amelyek a következők:
a szociális jogosultságokkal foglalkozó tanács (Social Entitlement Chamber)
az egészségüggyel, oktatással és szociális ellátással foglalkozó tanács (Health, Education and Social Care Chamber)
a hadinyugdíjakkal és a fegyveres erők tagjainak kártalanításával foglalkozó tanács (War Pensions and Armed Forces Compensation Chamber)
az adózással foglalkozó tanács (Tax Chamber)
az általános szabályozási kérdésekkel foglalkozó tanács (General Regulatory Chamber)
a bevándorlási és menekültügyi tanács (Immigration and Asylum Chamber)
Hetedik tanácsként a megfelelő időben létre fogják hozni a földtulajdoni és lakhatási tanácsot (Land Property and Housing Chamber).
Másodfokú döntőbíróság (Upper tribunal)
A másodfokú döntőbíróságot az elsőfokú döntőbíróság határozatai elleni fellebbezések elbírálására hozták létre. Illetékessége az Egyesült Királyság teljes területére kiterjed, és ugyancsak tanácsokra oszlik. Hatásköre van a felsőbíróság (High Court) által hozzá áttett bírósági felülvizsgálati eljárások tárgyalására is. Jelenleg négy tanácsa van, amelyek a következők:
a közigazgatási fellebbezésekkel foglalkozó tanács (Administrative Appeals Chamber)
az ingatlanügyekkel foglalkozó tanács (Lands Chamber)
az adózással és kancelláriai ügyekkel foglalkozó tanács (Tax and Chancery Chamber)
Munkaügyi és munkaügyi fellebbviteli döntőbíróság
A munkaügyi döntőbíróság és a munkaügyi fellebbviteli döntőbíróság független az elsőfokú és a másodfokú döntőbíróságtól, bár szoros kapcsolat áll fenn köztük.
A döntőbírósági eljárás általánosságban kevésbé kötött, mint a bírósági eljárás. A döntőbíróságok tagjai között lehetnek nem jogvégzett szakemberek vagy szakértők, mint például orvosok és laikus ülnökök, bár az elnök majdnem mindig szakképzett jogász.
A közigazgatási bíróság (Administrative Court) feladatkörét az angliai és walesi közigazgatási bíráskodási jogkör, illetve az alsóbb szintű bíróságok és döntőbíróságok feletti felügyeleti jogkör alkotja.
Angliában és Walesben több szakosított bíróság is létezik:
A Halottkémi Bíróság (Coroners' Courts), amelyben a halottkémek – időnként esküdtszék közreműködésével – az erőszakos, nem természetes, illetve gyanús vagy ismeretlen okból bekövetkezett hirtelen haláleseteket vizsgálják.
A Gondnoksági Bíróság (Court of Protection) a cselekvőképtelen felnőttek (és egyes esetekben gyermekek) vagyonával és ügyeivel, egészségügyi ellátásával és személyes jólétével kapcsolatos kérdésekben határoz. Ez a bíróság dönthet bizonyos kérdésekkel kapcsolatos cselekvőképesség kérdésében is. A bíróság felső szintű bíróságként működik (superior court of record) és precedenseket alkothat.
A Haditörvényszékhez (Courts Martial) nyújtják be a fegyveres erők tagjai elleni, katonai jogszabályok hatálya alá tartozó kereseteket.
Az egyházi bíróságok (Ecclesiastical Courts) az Anglikán Egyházhoz és az egyházi joghoz kapcsolódó kérdésekben döntenek.
Őfelsége Bírósági és Döntőbírósági Szolgálata (Her Majesty’s Courts & Tribunals Service)